บันทึกการประชุมประจำสัปดาห์ ผู้บริหาร-หัวหน้าส่วนราชการ องค์การบริหารส่วนตำบลพันชนะ

วันอังคารที่ 5 พฤศจิกายน 2562

เวลา 10.30 น.

ณ ห้องประชุมสภาองค์การบริหารส่วนตำบลพันชนะ

**ผู้มาประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ | หมายเหตุ |
| 1 | นางสวง เชื่อมขุนทด | เลขานุการนายก | สวง เชื่อมขุนทด |  |
| 2 | นายสมส่วน ดุมขุนทด | ปลัด | สมส่วน ดุมขุนทด |  |
| 3 | นายวิทิต โสภา | รองปลัด | วิทิต โสภา |  |
| 4 | นายยอด ปัญญาพร | ผอ.กองช่าง | ยอด ปัญญาพร |  |
| 5 | นางสาวบูชิตา เนียมเกิด | ผอ.กองการศึกษาฯ | บูชิตา เนียมเกิด |  |
| 6 | นางอริญาพร ขยัน | ผอ.กองสวัสดิการสังคม | อริญาพร ขยัน |  |
| 7 | นางกัญญณัฐ โสภา | รก.ผอ.กองคลัง | กัญญณัฐ โสภา |  |
| 8 | นายกฤษณ จันทร | รก.ผอ.กองสาธารณสุข | กฤษณ จันทร |  |

**ผู้ไม่มาประชุม**

1. นายอาวุธ สงนอก หัวหน้าสำนักปลัด

**เปิดประชุมเวลา 10.25 น.**

**ระเบียบวาระที่ 1. เรื่องประธานแจ้งให้ทราบ**

**นางสวง เชื่อมขุนทด เลขานุการนายกองค์การบริหารส่วนตำบลพันชนะ**

ด้วย นายจเร เสขุนทด นายกองค์การบริหารส่วนตำบลพันชนะ ติด ภารกิจจึงมอบให้ดิฉันเป็นประธาน และการจดบันทึกการประชุมครั้งต่อไป ให้เรียงตามส่วนงาน

ข้อทักท้วงของ สตง.

1. การเบิกเงินค่าตอบแทนของคณะกรรมการเกี่ยวกับการจัดซื้อ-จัดจ้าง ควรทำเป็นประกาศ และให้คำนึงถึงความเหมาะสมและฐานะทางการคลัง
2. การปรับเงินผู้รับจ้างกรณีผิดสัญญา

**ที่ประชุม** **รับทราบ**

**ระเบียบวาระที่ 2. เรื่องรับรองรายงานการประชุม วันอังคารที่ 15 ตุลาคม 2562**

**ที่ประชุม** ให้การรับรอง

-/ระเบียบ…

-2-

**ระเบียบวาระที่ 3. เรื่องเพื่อพิจารณา / ปฏิบัติ**

**นายสมส่วน ดุมขุนทด ปลัดองค์การบริหารส่วนตำบลพันชนะ**

1. เรื่องภัยแล้ง ขอให้กองช่างประสาน งานป้องกันสำรวจแหล่งน้ำ ถังกักเก็บน้ำของหมู่บ้าน
2. แจ้งกองช่างให้เตรียมเอกสาร รายละเอียดต่างๆ เพื่อของบประมาณปี พ.ศ. 2564
3. ได้รับการประสานจากอำเภอด่านขุนทด เรื่องขอความร่วมมือจากองค์กรปกครองส่วนท้องถิ่นจัดเตรียมงานสืบสารตำนานด่านขุนทด โดยให้แต่ละท้องถิ่นเตรียมรถประดับเพื่อร่วมขบวนแห่ รายละเอียดจะการจัดงาน และรายละเอียดเรื่องงบประมาณ กระผมจะประสานท้องถิ่นอำเภอด่านขุนทด อีกครั้งหนึ่ง
4. ขอให้ทุกส่วนงานช่วยกันจัดเตรียมเอกสาร เพื่อเตรียมรับการตรวจประเมินโบนัส

**นางสาวบูชิตา เนียมเกิด ผู้อำนวยกองการศึกษา**

อำเภอด่านขุนทดประสานขอนางรำ งานสืบสานตำนานด่านขุนทด กองการศึกษาได้ประสานนางรำ หมู่ที่ 4 บ้านมาบกราด

**นายกฤษณ จันทร รักษาการผู้อำนวยการกองสาธารณสุข**

กองกองสาธารณสุข แจ้งเลื่อนการประชุมกำหนดแนวทางโครงการด้านจัดการขยะ และสิ่งแวดล้อมของตำบลพันชนะ จากวันศุกร์ที่ 8 พฤศจิกายน 2562 เป็นวันพฤหัสบดีที่ 7 พฤศจิกายน 2562

**นางกัญญณัฐ โสภา รักษาการผู้อำนวยการกองคลัง**

แจ้งทุกส่วนงานเพื่อทราบ เรื่องการรักษาการผู้อำนวยการกองคลัง ดิฉันจะปฏิบัติหน้าที่ถึงสิ้นเดือนพฤศจิกายนนี้ เบื้องต้นได้เรียนให้นายกทราบแล้ว เพราะว่าดิฉันต้องเตรียมการประเมินภาษีที่ดินและสิ่งก่อสร้าง ซึ่งถือว่าเป็นงานในตำแหน่ง ฉนั้นก็ให้นายกแต่งตั้งผู้ที่เหมาะสมรักษาการผู้อำนวยการกองคลัง ต่อไป

**นายยอด ปัญญาพร ผู้อำนวยการกองช่าง**

การเตรียมเอกสารของบประมาณปี พ.ศ.2564 กระผมขอทราบรายละเอียดของโครงการ หน่วยงาน เพื่อจะได้จัดทำรายละเอียดของโครงการ และหนังสือกล่าวอ้างได้ถูกต้อง สำหรับโครงการที่เคยขอไปในปีงบประมาณ พ.ศ. 2563 กระผมขอให้ท่านปลัดและผู้บริหารช่วยติดตามว่าเราได้โครงการอะไรบ้าง เพื่อจะไม่ซ้ำซ้อนเวลาเราของบประมาณ ปี พ.ศ. 2564

-/ที่ประชุม…

-3-

**ที่ประชุม** **รับทราบ/ปฏิบัติ**

**ระเบียบวาระที่ 4. เรื่องอื่นๆ**

-ไม่มี-

**ปิดประชุมเวลา 12.15 น.**

ผู้จดรายงานการประชุม

(นายวิทิต โสภา)

รองปลัด อบต.พันชนะ

ผู้ตรวจรายงานการประชุม

(นางสวง เชื่อมขุนทด)

เลขานุการ อบต.พันชนะ